cyanic-selkie/wikianc huggingface dataset:
Atom Heart Mother
Side ein
Tittelsporet til Atom Heart Mother oppstod frå ei rekkje instrumentalar som bandet hadde komponert under desse øvingane, mellom anna akkordprogresjonen til hovudtemaet, som gitaristen David Gilmour hadde kalla «Theme from an Imaginary Western», og den tidlegaste dokumenterte framføringa av denne var 17. januar 1970 ved Hull University. Bandet følte at konsertframføringane utvikla stykket til ei handterbar form. Innspelinga av sporet tok til i Abbey Road Studios i London, og var noko strevsam, sidan det var den førte innspelinga med ein ny 8-sporsopptakar og EMI TG12345 transistorbaserte miksebord (8-spor, 20 mikrofoninngangar) i studio, og som følgje av dette insisterte EMI på at bandet ikkje fekk lov å kutte opp lydbandet for å redigere stykka saman. Derfor hadde ikkje bandmedlemmane Roger Waters og Nick Mason noko anna val enn å spele høvesvis bass og trommer for heile det 23 minuttar lange stykke i ein omgang. Dei andre instrumenta til bandet vart lagt til sidan. Mason hugsa at mangelen på nøyaktig tempo skapte problem for dei seinare.
DS «Bjoren»
Historikk
Bjoren vart bygd som passasjerbåt ved Akers mekaniske verksted i 1866 for rutetrafikk på Kilefjorden som er en del av Otra, vel 3 mil nord for Kristiansand. Opphavleg var båten 52’ lang og hadde ein maskin på 14 hk. I 1897 vart båten forlenga med 6’ og i 1914 med ytterlegare 10’. Ved denne påbygginga vart det også installert ny, vedfyrt dampkjele og maskin med heile 42 hk.
Atom Heart Mother
Side ein
Innan mars hadde dei fullført innspelinga av sporet, men følte det var heller ufokusert og trengde noko anna. Bandet hadde blitt introdusert for Ron Geesin via turnémanageren til Rolling Stones, Sam Cutler, og var imponert over komposisjonane hans og måten hand handterte lydbandredigering på, særleg Waters og Mason. Geesin fekk overlevert heile sporet som bandet hadde spelt inn og spurt om å komponere eit orkesterarrangement over dette, medan bandet drog på turné til USA. Geesin skildra komponeringa og arrangementa som «veldig mykje arbeid. Ingen visste kva dei ønskte, dei kunne ikkje lese notar …» I følgje han kom Gilmour opp med somme melodilinjer, medan dei to og klaverspelaren Richard Wright arbeidde med den midtre kordelen. Då dei skulle spele inn arbeidet hans i juni med EMI Pops Orchestra, var musikarane som deltok lite nøgd med å måtte spele avantgarde musikk i staden for klassiske verk og komponert med at delar av stykke var vanskeleg å framføre, sjikanerte dei han under innspelinga. John Alldis og koret hans song òg på sporet og Alldis hadde erfaring med orkestermusikarar og leia innspelinga i staden for Geesin.
DS «Bjoren»
Historikk
Då Setesdalsbana vart opna på heile strekninga til Byglandsfjord i 1896 fall trafikkgrunnlaget på Kilefjorden bort. Båten vart etter ombygginga difor flytta 30 kilometer oppover i dalen, til Byglandsfjorden, og sett inn i trafikk på den ca 3,5 mil lange strekninga Byglandsfjord-Ose. Ruta gjekk over Årdalsfjorden og Byglandsfjorden, gjennom slusa ved Storstraumen og vidare via Bjåfjorden, Sandnesfjorden og Åraksfjorden til Ose. Rutetrafikken med Bjoren på denne strekninga gjekk i 60 år.
Atom Heart Mother
Side ein
Sporet heitte opphavleg «The Amazing Pudding», men i dei opphavlege notane til Geesin stod det «Untitled Epic». Ein utbetra versjon (med Geesin sine parti) vart framført på Bath Festival of Blues and Progressive Music den 27. juni. Namnet vart endra etter at bandet skulle spele på ein «in concert»-sending for BBC Radio 1 den 16. juli 1970, og trengde ein tittelen som John Peel kunne annonsere. Geesin peikte på ei utgåve av Evening Standard, og føreslo at Waters kunne finne ein tittel der. Overskrifta var «ATOM HEART MOTHER NAMED», ein artikkel om ei kvinne som hadde fått ein atomdriven pacemaker. Det vart halde ein gratiskonsert i Hyde Park i London i juli 1970 arrangert av dei tidlegare Floyd-managerane Peter Jenner og Andrew King, med Geesin i publikum, som var sjokkert over framføringa.
Slik stykket vert presentert på det ferdige albumet er ei utvikling frå dei tidlege instrumentale stykka til Pink Floyd, som «A Saucerful of Secrets» eller «Interstellar Overdrive». «Atom Heart Mother» tar opp heile side ein av albumet og var delt inn i seks delar, som kvar hadde sin eigen tittel. Geesin valde å kalle opningsdelen «Father's Shout» etter Earl «Fatha» Hines, medan andre namn som «Breast Milky» og «Funky Dung» var inspirert av plateomslaget. Orkesterarrangementa med fullt hornorkester, ein cello og det 16 mann store John Alldis-koret, som spelar og syng dei fleste melodilinjene, medan Pink Floyd berre akkompagnerer, var motsett av det som var vanleg i 1960-åra der orkesteret var i bakgrunnen og bandet i framgrunnen.
DS «Bjoren»
Historikk
Alt frå 1920-talet byrja bilruter å ta trafikk frå båten. Då det på 1950-talet vart bygd veg på vestsida av Byglandsfjorden fall trafikkgrunnlaget heilt bort. Båten gjekk i opplag, forfallet starta og etterkvart gjekk den til botnar.
Atom Heart Mother
Side to
Konseptet på dette albumet var mykje likt det førre albumet, Ummagumma, sidan det fokuserer på songar av kvart enkeltmedlem på andre halvdel. Side to opnar med tre fem minuttar lange songar, ein kvar av dei tre faste låtskrivarane til bandet, og avsluttar med ein suite av lydeffektar, hovudsakleg sett saman av Mason, men tilskriven heile gruppa. Waters bidrog med ei vise kalla «If», framført på akustisk gitar. Pink Floyd spelte sjeldan denne songen på konsertane, men Waters har spelt han ein del på solokonsertane under Radio K.A.O.S.-turneen meir enn eit tiår seinare. Denne vart etterfølgd av Wright sin «Summer '68», som òg nyttar blåseinstrument. Denne kom ut på singel i Japan i 1971, og var det einaste sporet på albumet som ikkje vart framført på konsertane deira. Songen handla visstnok om eit møte mellom Wright og ein groupie under ein turné, og hadde arbeidstittelen «One Night Stand».
I følgje Mason, fekk Gilmour, som hadde skrive få songar på den tida, beskjed om å bli verande i Abbey Road fram til han hadde skrive ein song som passa inn på albumet. Han kom med den viseaktige «Fat Old Sun», som han framleis omtaler som ein av dei personlege favorittane sine. Songen vart spelt fast under konsertane deira i 1970-1971 og vart òg framført av Gilmour på turneen hans i 2006.
DS «Bjoren»
Bjorens andre liv
Rundt 1970 starta så ein aksjon for å berge det som var igjen av båten og få den restaurert. Riksantikvaren kom inn i biletet og i 1994 var Bjoren på ny seilklar etter restaurering ved Drammen skibsreparasjoner AS.
Atom Heart Mother
Side to
Det siste sporet, «Alan's Psychedelic Breakfast», er delt inn i tre delar, kvar med sin eigen, skildrande tittel, i lag med dialog og lydeffektar frå scenearbeidaren Alan Styles som lagar og et frukost medan han pratar. Ideen for stykket kom til då Waters eksperimenterte med rytmen til ein drypande spring, i lag med lydeffektar og prat innspelt av Mason på kjøkenet hans blanda med musikk innspelt i Abbey Road. Ein lett omarbeidd versjon vart framført på scenen 22. desember 1970 i Sheffield City Hall i Sheffield i England der bandmedlemmane tok pausar mellom stykka for å ete frukost. Den originale LP-versjonen endar med lyden av den drypande springen i ei indre vinylrille som gjekk i det uendelege fram til plata vart stoppa manuelt.
Den opphavlege frontmannen i Pink Floyd, Syd Barrett, spelte inn albumet sitt Barrett kring same tida som Atom Heart Mother, med assistanse frå Gilmour og Wright. Han vitja stundom det gamle bandet sitt for å sjå kva dei heldt på med.
DS «Bjoren»
Bjorens andre liv
I 2005 vart det oppdaga omfattande råteskader bl.a. i takbord og dørk og ein kanselerte såleis seglingsplanen for denne sesongen. I staden vart båten enno ein gong sett i stand, ikkje minst med tanke på 140-års jubileet i 2006.
ASCII
Utvida ASCII
ASCII-teiknsettet nyttar berre 7 bitar til teikninformasjon, og har dermed bere plass til 2^7 = 128 teikn. Ein ekstra bit kan nyttast som paritetsbit for å sjekke for feil.
Utvida ASCII er ei nemning for teiknsett som er koda med åtte eller fleire bitar og som er tufta på sjubitars ASCII. Det finst fleire ulike variantar av teiknsett som har plass til meir enn 128 teikn. Dei mest vanlege standardane er ISO 8859 og Unicode.
DS «Bjoren»
Bjorens andre liv
Bjoren har motteke tilskot til vedlikehald og reparasjonar samt drift frå Riksantikvaren. Som verdas einaste vedfyrte dampbåt i rutetrafikk, er den ein unik attraksjon for turistar og andre. 11. august 2006 fekk dronning Sonja oppleve denne særeigne veteranbåten på ein totimars tur frå Ose til Bygland. I tillegg til rutetrafikken, gjer Bjoren og ei rekke charterturar med foreiningar, firma og andre grupper.
Atom Heart Mother
Plateomslag
Det originale plateomslaget vart designa av Hipgnosis og syner ei holstein-frisisk ku som står i ei eng utan noko tekst eller hint til kva som er på albumet. Somme seinare utgåver hadde tittelen og artistnamnet på framsida. Dette konseptet var ein reaksjon på at dei vart omtalt som psykedelisk space rock. Bandet ønskte å utforske alle typar musikk utan å vere avgrensa av eit særskild image eller spelestil. Dei bad derfor om «noko enkelt» på framsida, som då enda opp med å vere eit bilete av ei ku. Storm Thorgerson var inspirert av den kjende ku-tapetet til Andy Warhol og sa at han berre køyrde ut på landsbygda nær Potters Bar og fotograferte den første kua han såg. Eigaren av kua har identifisert ho som «Lulubelle III». Fleire kyr er avbilda på baksida, igjen utan tekst eller titlar, og på innsida av omslaget. Ein rosa ballong forma som juret på ei ku følgde òg albumet som eit ledd i marknadsføringskampanjen til Capitol for bandet i USA. Teksten i seinare CD-utgåver inneheldt oppskrifta for eit tradisjonell beduinsk bryllaupsmåltid på eit kort kalla «Breakfast Tips». Oppskrifta var ein fylt kylling inni eit lam, inni ei geit, inni ein kamel, som så skulle grillast. Thorgerson snakka om omslaget i ettertid: «Eg trur kua representerer ein del av humoren til Pink Floyd, som eg syns ofte er undervurdert eller lite omtalt.»
I midten av 1970-åra kom ei piratkopiplater med sjeldne singlar og B-sider kalla The Dark Side of the Moo med eit liknande omslag. Som Atom Heart Mother stod det ingenting på omslaget, men denne gongen var det for å bevare anonymiteten til personen som hadde laga plata. Plateomslaget til The KLF-albumet Chill Out var òg inspirert av Atom Heart Mother.
DS «Hera»
Det Bergenske Dampskibsselskab hadde som tradisjon å namngje skipa sine etter fenomen og objekt på nattehimmelen. Hera er ein asteroide som vart oppdaga i 1868.
Atom Heart Mother
Utgjeving og mottaking
Atom Heart Mother vart gjeven ut 2. oktober 1970 i Storbritannia og 10. oktober i USA. Det gjekk til topps i Storbritannia og nådde 55. plassen i USA. Det kom ut i kvadrofonisk format i Storbritannia, Tyskland og Australia. Ei ommastra utgåve kom ut på CD i 1994. Mobile Fidelity Sound Lab gav ut ein 24-karats gull-CD i USA i 1994. Som ein del av kampanjen Why Pink Floyd...? vart plata ommastra og gjeven ut på ny i 2011. Albumet vart nok ein gong gjeven ut att i 2016 på etiketten Pink Floyd Records.
DS «Hera»
Historie
Etter overleveringa i 1889 vart skipet døypt DS «Juno» og sett inn på Wilson Lines' sine ruter mellom anna mellom Storbritannia og Noreg. I april 1899 vart skipet kjøpt av Det Bergenske Dampskibsselskab for 298 000 kroner og omdøypt DS «Hera». Etter kjøpet vart skipet modifisert ved Akers mekaniske verkstad i Oslo og sett inn på ruta Hamburg – Kristiansand – Vadsø. I 1906 vart ho igjen oppgradert ved Akers mekaniske verkstad og fekk mellom anna ny kjele.
Atom Heart Mother
Utgjeving og mottaking
Kritikarane har alltid hatt forskjellige reaksjonar til suiten og alle bandmedlemmane har sidan uttrykt seg negativt. Gilmour har sagt at albumet «berre var søppel. Me var langt nede på den tida ... eg trur me skrapa botnen av tønna.» og «det var ein god idé, men resultatet vart forferdeleg... Atom Heart Mother høyrest ut som alle mangla gode idear, men me vart mykje betre etter det.» I eit intervju i 1984 på BBC Radio 1 sa Waters «Om nokon hadde sagt til meg no - ok - her er ein million pund, gå ut og spel Atom Heart Mother, ville eg sagt det var ein jævla spøk.»
I ei melding i 1970 vurderte Alec Dubro i Rolling Stone Atom Heart Mother negativt og skreiv «om Pink Floyd leitar etter nye dimensjonar, så har dei ikkje funne dei her.» I Christgau's Record Guide: Rock Albums of the Seventies (1981) sa Robert Christgau at suiten var lettare å fordøye enn songane på andresida: «Ja, dei let eit anonymt, dels klassisk kor gjere synginga, og ja, dei fekk truleg dei same blåsarane på same stad. Men i det minste har suiten eit par av dei hypnotiske melodiane som gjorde Ummagumma eit så bra album å sovne til.»
DS «Hera»
I hurtigruta
Då Det Bergenske Dampskibsselskabs hurtigruteskip DS «Astræa» forliste i januar 1910, vart DS «Hera» sett inn som erstatning. Dette var i byrjinga tenkt som ei mellombels løysing, men etter tre år i ruta vart skipet oppgradert og sett inn i fast rotasjon mellom Bergen og Vadsø. 26. september 1914 på sørgåande i dårleg sikt grunnstøytte ho ved Oddane, ei gruppe holmar like sør for Florø i Sogn og Fjordane. Skipet vart trekt av grunnen og reparert i Bergen. I 1920 vart DS «Hera» ombygd ved Storemøllens mekaniske verkstad i Sandviken i Bergen. Ho fekk ny innreiing på 1. plass (1. klasse) og ny røykesalong.
Forliset
Natt til 17. mars 1931 på sørgåande gjekk DS «Hera» frå Havøysund mot Hammerfest med 62 menneske ombord. Det bles liten storm, og snødrev gjorde at sikta var svært dårleg i nattemørket. Skipet segla derfor på bestikk (navigerte ved hjelp av kompass, klokke, logg og tidlegare nedteikna seglingsdata). Den sterke vinden gjorde at avdrifta vart større enn forventa, og DS «Hera» gjekk på eit skjer ved Havøygavlen like nord for Havøysund i Måsøy kommune i Finnmark.
Atom Heart Mother
Konsertframføringar
Bandet var i starten entusiastiske til å spele heile suiten. Ei tidleg utgåve vart teken opp for fjernsynsstasjonen KQED i San Francisco med berre bandet, den 28. april 1970. To store framføringar vart haldne på Bath Festival of Blues and Progressive Music den 27. juni og «Blackhills Garden Party» i Hyde Park i London den 18. juli. Ved begge høve hadde dei med seg John Alldis Choir og Philip Jones Brass Ensemble. Seinare tok bandet med seg eit heilt blåseorkester og kor på turné for å framføre dette stykket. Men dette førte til at dei tapte pengar på turneen og bandet hadde problem med dei innleigde musikarane som skifta frå konsert til konsert, sidan dei berre tok dei som var tilgjengelege. Mangelen på øving og problem med å få nok mikrofonar til heile koret så ei full framføring var vanskeleg. Gilmour snakka om dette og sa «somme i blåserekkja har vore heilt håplause». I følgje Mason kom bandet til ein konsert i Aachen i Tyskland, og oppdaga at musikarane hadde gløymt notearka heime, slik at turnémanageren Tony Howard måtte reise attende til London for å hente dei.
Eit seinare arrangement utan blåsarar eller kor og kutta ned frå 25 minutt til femten utan «kollasjen» og avslutninga, vart verande i konsertrepertoaret til bandet fram til 1972. Dei første konsertutgåvene av The Dark Side of the Moon i Brighton vart stoppa halvvegs og etter ein pause spelte bandet Atom Heart Mother i staden for. Siste gongen Pink Floyd framførte verket var 22. mai 1972 på Olympisch Stadion i Amsterdam i Nederland.
DS «Hera»
Forliset
Skipet byrja å brekke føre styrhuset, og grov sjø og storm gjorde det umogleg å setje ut livbåtane. Andrestyrmann Einar Ramm melde seg frivillig til å prøva å få ei redningsline til land. Han festa lina rundt livet, og på tredje forsøk greidde han å komma seg i land og fekk spent opp lina. Ein provisorisk redningsstol vart laga av to redningsbøyer, og 56 menneske vart heisa i tryggleik. Ramm vart tildelt Medaljen for edel dåd i gull for innsatsen sin. Trass i redningsdåden til Ramm omkom seks menneske i forliset. Vraket av DS «Hera» låg lenge på skjeret før det brekte opp.
Skipet
DS «Hera» var bygd som eit kombinert laste- og passasjerskip med hovudvekt på last. Tonnasjen til skipet var ved levering 1 097 bruttoregistertonn, 617 nettoregistertonn, og lasteevna var 900 dødvekttonn. Etter modifikasjonane i 1899 vart ho ommålt til 1 073,9 bruttoregistertonn og 644,93 nettoregistertonn. Hovedmaskinen var ein kolfyrt trippel ekspansjon dampmaskin med arbeidstrykk 165 psi. Oppgjeven yting var 1 000 ihk (indikerte hestekrefter) og 182 nhk (nominelle hestekrefter). Skipet var bygd i stål og hadde 100 køyeplassar. DS «Hera» var i 1907 sertifisert for 350 passasjerar i kystfart, 600 i lokalfart og 100 i europeisk fart. Etter ombygginga i 1912/1913 hadde DS «Hera» 58 køyeplassar fordelt på 20 på 1. plass (1. klasse), 8 på 2. plass, og 30 på 3. plass. I 1920 vart 2. og 3. plass slått saman til ein rommeleg 3. plass, og skipet vart dermed det første toklasse-skipet i hurtigruta. DS «Hera» hadde open bru med bestikklugar under.
Atom Heart Mother
Ettermæle
Stanley Kubrick ønskte å bruke tittelsporet på albumet i A Clockwork Orange. Gruppa avslo, dels fordi Kubrick var usikker på kva delar av musikken han ønskte og kva han ønskte å gjere med dei. Seinare sa Waters «kanskje det var like greit han ikkje brukte det». Uansett er albumet synleg bak disken i platebutikken i filmen.
Det amerikanske deathgrind-bandet Cattle Decapitation parodierte plateomslaget i 2004 på albumet Humanure.
Den 14. og 15. juni 2008 framførte Geesin «Atom Heart Mother» med det italienske hyllestbandet Mun Floyd på tok konsertar under Chelsea Festival. Geesin introduserte det med ein historie og eit slideshow. Med på framføringa var kammerkoret Canticum, og hornspelar og cellisten Caroline Dale, som har arbeidd med Gilmour. På den andre konserten vart Gilmour med på scenen for framføringa, då stykket vart strekt ut til 30 minuttar.
I 2013 gav Geesin ut boka The Flaming Cow, som dokumenterte opplevinga hans med Pink Floyd, inkludert korleis han såg på skapinga av dette albumet.
If
Songen er ei roleg vise av Waters som handlar om sjølvanalyse. Songen vart berre spelt på konsert ein gong, og det var på John Peel sitt radioprogram 16. juli 1970]] i London. Waters har derimot spelt songen fleire gangar på soloturnéane sine. Sidan Waters spelte akustisk gitar, spelte Wright bass på dette sporet.
Summer ’68
Richard Wright skreiv denne songen som handlar om eit seksuelt møte, truleg med ein kvinneleg tilhengjar, og det vanlege livet etter. Den rolege pianointroen står i kontrast til den rike og Ennio Morricone-liknande trompetsoloen i midten og slutten av songen. Songen hintar òg om at det er keisamt å turnere og eit ønske om å rømme frå alt saman: «My friends are lying in the sun, I wish that I was there...»
Fat Old Sun
Gilmour spelar alle instrumenta på dette sporet, bortsett frå tangentinstrumenta som er spelt av Wright. Songen vart spelt mykje på konsertar i ein mykje lengre versjon som ofte varte opp mot 15 minutt. I 2006 spelte David Gilmour songen på sine turnéar. Songen kan kanskje best skildrast som ein hymne til landsbygda (som t.d. «Grantchester Meadows») med ein dempa og likevel skarp melodi og tekst.
Rise and Shine
Partiet inneheld piano, orgel, steelgitar og elektrisk gitar gjennom ein Leslieforsterkar.
Sunny Side Up
Dette partiet vart skriven og framført av David Gilmour aleine på to akustiske gitarar og ein steelgitar. Songen hintar fram mot songen «A Pillow of Winds» på Meddle året etter.
Morning Glory
Dette stykket vart framført av heile bandet utanom Roger Waters. Hovudinstrumentet er Wright sitt piano, som er spelt inn tre gonger (ein i venstre, ein i midtre og ein i høgre lydkanal). Partiet har òg ein markant bass, elektrisk gitar, trommer og hammondorgel.
Tarjei Midbø
Tarjei G. Midbø var ein spelemann, bygdepolitikar og kyrkjesongar frå Lårdal i Telemark.
Atom Heart Mother
Medverkande
Henta frå plateomslaget
Tarjei Midbø
Tarjei var fødd i Bandaksli, og var husmannsson. Trass i dette vart det tidleg røynd at han var gåverik, og fekk seminar i Kviteseid, seinare på Holt. Sidan vart han tilsett som lærar i Eidsborg og Lårdal, først ved omgangsskulen, seinare ved den faste grendeskulen i Lårdal. Elles var Tarjei ein kjend kyrkjesongar, og budde lenge på klokkargarden Kvålo.
Atom Heart Mother
Medverkande
Pink Floyd (ingen av instrumenta var oppførte)
Tarjei Midbø
Myllarguten var mykje innom Lårdal i tida etter 1850, og Myllaren var ein god ven av Tarjei. Frå han fekk Tarjei Midbø mykje godt spel, som han seinare lærte vidare til eleven sin, Tarjei Tvigyva.
Atom Heart Mother
Medverkande
Andre medverkande
Produksjon
Tarjei Midbø
Attåt virket som spelemann, lærar og kyrkjesongar, sat Tarjei Midbø lenge i heradsstyret, var tilsett i forlikskommisjonen og fattigkommisjonen. Det vert òg fortald at han var ein dugande dansar. Trass i alle desse verva og stillinga i bygda fekk han vanskar med andre førande menn, og laut bryta opp. Han emigrerte til Amerika i 1873, og døydde der i 1909. I Amerika gjorde han seg kjend i det norske utvandrarmiljøet, og gav ut ei bok om Myllaren.
Virket til Tarjei Midbø minner noko om virket til læraren og folkeminnesamlaren Andris Vang frå Valdres.
Angrapa
Angrapa (polsk Węgorapa, russisk Анграпа (Agrapa), tysk Angerapp) er ei elv nordaust i Polen og Russland (Kaliningrad oblast). Ho har utspringet sitt i Masuria og er den største sideelva til Pregolja.
Angrapa har ei lengd på 172 km og eit nedslagsfelt på 3639 km². Det russiske namnet Angrapa kjem frå det gamle tyske namnet Angerapp, som igjen kjem frå dei gammalprøyssiske orda anguris (ål) og apis (elv). Byen Oziorsk ligg ved Angrapa.
Konstantin Makovskij
Konstantin Jegorovitsj Makovskij var ein leiande russisk målar knytt til Peredvizjnikij-rørsla. Mange av historiemåleria hans, så som Pynting av brud (1889), viser eit idealisert blikk på russiske levekår i tidlegare hundreår. Han vert ofte rekna som ein representant for akademisk kunst.
Liv og gjerning
Makovskij var fødd i Moskva, faren var ein akt- og amatørmålar, Jegor Makovskij. Jegor Makovskij grunnla ein kunstskule som seinare vart berømt under namnet Moskvas skule i måling, bilethogging og arkitektur. Mellom familiens beste vener fann ein kunstnarane Karl Brjullov og Vasilij Tropinin. Alle borna til Jegor Makovskij vart kjende kunstnarar. I tillegg til Konstantin var Vladimir, Nikolaj og Aleksandra kunstnarar.
Konstantin byrja i 1851 på målarskulen faren hadde grunnlagd. Lærarane hans var М.I. Skottij, A.N. Mokritskij, S.K. Zarjanko. Alle var elevar av Brjullov, og underviste i hans stil. Makovskijs drag mot romantikken og dekorative effektar kan forklarast med påverknaden frå Brjullov.
I 1858 tok Makovskij til på St. Petersburgs kunstakademi. Frå 1860 deltok han på akademiet sine utstillingar med måleri som Heling av den blinde (1860) og Utsendingar frå den falske Dmitrij drep sonen til Boris Godunov (1862). I 1863 avslo Makovskij, og 13 andre studentar som var kvalifisert, i å delta i tevlinga om akademiets store gullmedalje. Dei nekta å måle etter det gjevne emnet, norrøn mytologi, og forlet dermed akademiet utan formelt vitnemål.
Makovskij vart medlem av eit kunstnarkooperativ (artel) leia av Ivan Kramskoj. Måleria hans hadde motiv frå kvardagslivet (Enke 1865, Sildeseljar 1867, m.fl.). Frå 1870 var han ein av dei som grunnla Peredvizjnikj, han heldt då fram å arbeide med måleri som skildra det kvardagslege Russland. Han stilte ut sine verk både på akademiet sine utstillingar og Peredvizjnikj sine vandreutstillingar.
Ei klar endring i stilen hans oppstod etter ei reise til Egypt og Serbia midt i 1870-åra. Interessene hans vende seg bort frå sosiale og psykologiske tilhøve til kunstnariske problemstillingar som farge og form.
I 1880-åra vart Makovskij ein populær portrett- og historiemålar. Ved verdsutstillinga i Paris fekk han gullmedalje for måleria Ivan den skrekkeleges død, Domsseiinga av Paris, og Tamara og Djevelen. Han var ein av dei best likte, og høgst betalte, russiske målarane i samtida. Gjennom å lage iaugefallande men grunne verk (lik Henryk Siemiradzki), heldt mange demokratisk innstilte kritikarar han for å vere ein svikar mot Peredvizjnikj sine ideal. Andre, seinare kritikarar ser han som ein forløpar til den russiske impresjonismen.
Makovskij omkom då hestekarjolen han sat i vart råka av ein elektrisk trikk i St. Petersburg.
Munetada Hosaka
Munetada Hosaka er ein tidlegare japansk fotballspelar.
Han spela for klubben JEF United Ichihara.
Øyleikane 2005
Øyleikane 2005 vart arrangert på Shetlandsøyane i perioden 9. til 15. juli. Arrangør av øyleikane var International Island Games Association.
Deltakarøyar
Alle dei 25 medlemsøyane var påmelde til konkurransane på Rhodos.
Idrettsgreiner
Dei offisielle øvingane er lista under. Dei 15 sportsgreinene det vart konkurrert i var:
Folkekirken
Folkekirken er den danske statskyrkja og det største kyrkjesamfunnet i Danmark. Kyrkja byggjer på den evangelisk-lutherske læra som blei innført ved reformasjonen i 1536. Sidan 2010 har kyrkja vore med i Porvoo-fellesskapen saman med andre lutherske og anglikanske kyrkjer.
Tilhøvet til staten er nedfelt i den danske grunnloven, der det står at «Den evangelisk-lutherske kirke er den danske folkekirke og understøttes som sådan af staten.» Kyrkja er underlagt Kirkeministeriet i Danmark med kyrkjeministeren som øvste leiar.
Folkekirken fungerer òg som eit folkeregister. Ho registrerer fødslar, dødsfall, namneendringar og liknande i heile landet, bortsett frå i Sønderjylland, der kommunane gjer dette.
Noregsmeisterskapen i fotball for menn 1945
Noregsmeisterskapen i fotball for herrar 1945 var ei norsk fotballturnering som vart arrangert i 1945. Det var det 40. noregsmeisterskapen i fotball.
vart noregsmeistrar etter å ha slått 4–0 etter to omkampar.
Dette var den første fotballmeisterskapen etter samanslåinga av Norges Landsforbund for Idrett og Arbeidernes Idrettsforbund i 1940 - på grunn av idrettsstreiken vart det ikkje halde NM i perioden 1941 til 1944. AIF hadde arrangert sin eigen noregsmeisterskap frå 1924 til 1939, så dette var på mange måtar den første noregsmeisterskapen for alle lag i Noreg, sjølv om Nord-Noreg ikkje kom med før i 1963.
Det var heile 344 påmeldte lag til NM dette året, og derfor måtte Norges Fotballforbund arrangere to kvalifiseringsrundar før første ordinære runde kunne spelast.
Noregs Fotballforbund fekk inn 158 000 skriftlige søknadar frå folk som ville ha billett til den første cupfinalen. 35 000 fekk positivt svar.
Finale
Omkamp 28. oktober 1945: –  1–1 e.e.o.
Khlói
Khlói (gresk Χλόη) er ein distriktsby i periferieininga Kastoriá i periferien Vest-Makedonía i Hellas. Khlói høyrer til kommunaleininga Kastoriá i kommunen Kastoriá.
Noregsmeisterskapen i fotball for menn 1945
Finale
Omkamp 4. november 1945:  – 4–0
Lyns vinnarlag: Tom Blohm, Eugen Hansen, Øivind Holmsen, Eilert Eilertsen, Kristian Henriksen, Adalbert Kjellberg, Marlow Bråthen, John Sveinsson, Knut Osnes, Magnar Isaksen, Arne Brustad.
Kunnskapsløftet
Kunnskapsløftet er ei reform av opplæringa i grunnskule og vidaregåande skule. Reforma vart varsla i stortingsmelding 30 (2003-2004) som vart handsama i Stortinget 17. juni 2004, og vart gjort gjeldande frå hausten 2006. Reforma inneber endringar i innhaldet, organisasjonen og strukturen åt skulen.
Mål og innhald
Føremålet med Kunnskapsløftet er frå regjeringa si side at alle elevar skal utvikle grunnleggjande dugleikar og kompetanse for å ta del i kunnskapssamfunnet. Kunnskapsløftet skal leggje auka vekt på læring og vere med på å sikre tilpassa opplæringa for alle elevar.
Dei viktigaste endringane som reforma inneber er:
Vidaregåande skule
I vidaregåande skule vart dei tidlegare 15 studieretningane erstatta av 12 utdanningsprogram; 9 yrkesfaglege og 3 studieførebuande.
Halvor Olaus Christensen
Halvor Olaus Christensen var ein norsk embetsmann og politikar. Han var byfogd, byskrivar og politimeister i Stavanger i ei årrekkje, og representerte byen på Stortinget.
Christensen var på alle storting mellom 1833 og 1873, bortsett frå sesjonane i 1851, 1857 og 1869. Han var lagtingspresident i 1845, 1854 og 1862-69 og stortingspresident i 1848. Han var medlem i fleire av stortingets viktigaste komitear, og var ofte komiteleiar i desse. Han arbeidde mykje med ulike politiske reformer, som til dømes innføring av årvisst storting og oppheving av statthaldarposten. I spørsmåla kring unionen gjekk han inn for full jamstilling mellom Noreg og Sverige.
Christensen var son av Eidsvollsmannen Christian Christensen Kollerud.
Barycz
Barycz (tysk Bartsch) er ei elv vest i Polen og ei av sideelvane til Oder frå høgre.
Barycz har ei lengd på 139 km og eit nedslagsfelt på 5526 km². Det omliggande terrenget er eit viktig våtmakrsreservat. Av byar langs Barycz finn ein Odolanów, Milicz, Sułów, Żmigród og Wąsosz.
Lití
Lití (gresk Λητή, bulgarsk Айватово, Хайватово) er ein distriktsby i forstadane til Thessaloníki i Sentral-Makedonía i Hellas. Lití var hovudsete i den tidlegare kommunen Mygdonía, som no er ei kommunaleining i kommunen Oreókastro.
Inishbiggle
For tida bur det 23 menneske på øya, som hovudsakleg driv med sau og kveg og fiske. Øya har eit skulehus og eit postkontor, men begge desse er ikkje i bruk lenger. Det har vore snakk om å byggje ei kabelvogn over den farlege Bullsmouth-kanalen mellom øya og Achill, men planane er skrinlagt fordi det vart for dyrt. Uforutsigbare straumar i kanalen om vinteren gjer stundom at det ikkje er mogeleg å kome til øya, sjølv om turen over i fint vêr berre tar om lag ti minutt.
Ottar Brox
Ottar Brox er ein norsk samfunnsforskar og politikar for Sosialistisk Venstreparti. Han var professor i sosiologi ved Universitetet i Tromsø frå 1972 til 1984, seinare professor II, mens han var forskingsleiar ved Norsk institutt for by- og regionforskning.
Brox var stortingsrepresentant for SV for Troms i perioden 1973–1977. Han har skrive mange populærfaglege bøker og artiklar, og vore aktiv i den offentlege debatten.
Ottar Brox studerte ved Troms landbruksskole i 1948-1949 og blei utdanna sivilagronom ved Norges Landbrukshøgskole i 1957.
Ruby
Ruby er eit objektorientert programmeringsspråk. Det kombinerer syntaks inspirert av Ada og Perl med Smalltalk sine objektorienterte eigenskapar. Det deler òg eigenskapar med Python, Lisp og CLU. Det vart opphavleg utforma som eit tolka programmeringsspråk, men i si JRuby-utgåve kan det bli kompilert.
Historie
Språket vart etablert av Yukihiro "Matz" Matsumoto som starta jobben med Ruby den 24. februar 1993 og lanserte det i 1995. Namnet Ruby vart valt for å peike på arven etter Perl. I følgje forfattaren vart Ruby utforma for å følgje eit prinsipp om den minste overraskinga. Med dette meiner han at språket skal vere fri for feller og inkonsistensar som pregar andre språk. I desember 2004 var siste stabile versjon 1.8.2
Filosofi
Ruby er objektorientert: Alle bitar av data er eit objekt. Dette omfattar typar andre språk ofte definerer som primitive datatypar, slik som til dømes integer. Kvar funksjon er ein metode. Alle variablar er ein referanse til eit objekt, ikkje til objektet sjølv. Ruby støttar arv og import av modular som såkalla MixIn (å endre delar av funksjonaliteten i ein klasse). Prosedyre-syntaks er inkludert, men alle slike prosedyrar skrivne utanfor ein sjølvdefinert klasse blir gjort på klassen av type Object. Sidan denne klassen er forelder til alle andre klassar, blir slike prosedyrar synlege for alle klassar og objekt.
Implementasjonar
Ruby har to hovudimplementasjonar: Den offisielle Ruby-tolkaren, som er den mest utbreidde, og JRuby, som er ein Java-basert implementasjon.
Ruby har òg vorte brukt til rammeverk for utvikling av tynne klienter for verdsveven, t.d. Ruby on rails.
Lisensiering
Ruby blir distribuert under GPL og Ruby License.
Eigenskaper
Per dags dato manglar Ruby støtte for Unicode, men har delvis støtte for UTF-8.
Moglege overraskingar
Sjølv om Ruby er utforma etter prinsippet om den minste overraskinga er det store skilnader frå andre språk som C og Perl.
Døme
-199.abs                                      # 199 "ruby is cool".length                         # 12 "Rick".index("c")                             # 2 "Nice Day Isn't It?".split(//).uniq.sort.join # " '?DINaceinsty"
Blokker og iteratorar
To måtar å opprette ei kodeblokk: {puts "Hello, World!"}
do puts "Hello, World!" end
Sende ei blokk som parameter (closure): def remember &p @block =p end remember {|name| puts "Hello, " + name + "!"} @block.call("Johnny")
Iterere over array og enumeratorar: a =[1, 'hi', 3.14] a.each {|item| puts item}    # Skriv ut kvart element (3..6).each {|num| puts num}      # Skriv ut 1 -6.
National Coalition Government of the Union of Burma
National Coalition Government of the Union of Burma (NCGUB) er eksilregjeringa i Burma. Ho vart oppretta i 1990, og er ifølgje FN den lovleg valde regjeringa i Burma sjølv om ho blir nekta reell makt av det noverande regimet. Statsministeren i regjeringa er Dr. Sein Win. Ein av resolusjonane til regjeringa er at dei skal oppløysast så snart det er oppretta demokrati i Burma. I dag held medlemmane i NCGUB til i ulike delar av verda, hovudsakleg spreidd i USA, India og Thailand. Der jobbar dei for å mobilisere internasjonalt engasjement for situasjonen i Burma, som er prega av brutal undertrykking frå militærstyret.
Ruby
Blokker og iteratorar
Blokker fungerer med mange innebygde metodar: IO.readlines('file.txt') do |line| # gjer noko med linja her. end
Kvadrere 1 til 10: (1..10).collect {|x| x*x}   => [1, 4, 9, 16, 25, 36, 49, 64, 81, 100]
Klassar
Følgjande kode definerer klassen Person. I tillegg til ’initialize’, den vanlege konstruktøren, har klassen to metodar: Ein for å overstyre <=>-operatoren for å sortere etter alder. Den andre overstyre  for å få korrekt formatering.
class Person def initialize(name, age) @name, @age = name, age end def <=>(person) @age <=> person.age end def to_s "#{@name} (#{@age})" end attr_reader :name, :age end group = [ Person.new("John", 20), Person.new("Markus", 63), Person.new("Ash", 16) ] puts group.sort.reverse
Koden over skriv ut ei liste sortert med den eldste først: Markus (63) John (20) Ash (16)
Hello World
puts "Hello World!"
National Coalition Government of the Union of Burma
Historie
I 1990 lyste militærjuntaen i Burma ut val, og meldte at dei ville respektere resultatet og troppe av til fordel for vinnaren av valet. Den einaste reelle utfordraren til juntaen sitt eige parti, var motstandspartiet National League for Democracy med Aung San Suu Kyi i spissen. Men ho var allereie sett i husarrest i 1989 for ulovleg politisk aktivitet. Likevel vann NLD valet med 82 % av stemmene og 392 av 458 sete i parlamentet. SLORC (regjeringshæren) reagerte med å straffeforfølgje partimedlemmer og valkandidatar frå NLD, mange vart arresterte og ein del døydde i løpet av fengselsopphaldet. I ein periode på sju månader forsøkte dei lovleg valde parlamentsmedlemmene å krevje at valsigeren vart respektert, utan å få svar frå regimet. I staden vart enno fleire arresterte, og mange flykta etter kvart til ein karensk-kontrollert by, Manerplaw. I desember 1990 stifta dei eksliregjeringa National Coalition Government of the Union of Burma (NCGUB).
Lotte
Lotte og Lotta er kvinnenamn som opphavleg var kortformer av Charlotte, Charlotta og liknande namn. Lotte er ein tysk og dansk variant, medan Lotta er meir vanleg i Sverige. Lottie og Lotje er nærskylde førenamn på engelsk og nederlandsk.
Lotte har namnedag den 27. april medan Lotta har namnedag i Sverige den 12. mai.
Ein midtsommarnattsdraum
Ein midtsommarnattsdraum (originaltittel: A Midsummer Night’s Dream) er ein romantisk komedie av William Shakespeare, skriven ein gong rundt midten av 1590-åra og framført for fyrste gong i 1595. Stykket skildrar opplevingane til to unge kjærleikspar, ei gruppe amatørskodespelarar i ein forheksa skog og ei gruppe alvar. Som mange andre stykke av Shakespeare handlar stykket om kjærleik, sjalusi og sorg.
Handling
Hermia er forelska i Lysander, men far hennar nektar henne dette ynsket sidan han ynskjer at ho skal gifte seg med Demetrius. Saka vert teken opp med hertugen Tesevs, som er midt i bryllaupsførebuingane sine, som seier klart i frå om at dottera skal lyde far sin uansett. Hermia og Lysander bestemmer seg for å flykte, og dette får Demetrius vite og fylgjer etter dei til skogen utanfor Athen og etter han fylgjer Helena som er forelska i Demetrius. Samtidig er det ei amatørteatergruppe som øver seg til stykket som skal spelast i Tesevs sitt bryllaup i skogen. Dette er ramma rundt dei mytologiske og humoristiske hendingane i og utanfor skogen.
To ulike sider ved kjærleiken
I likskap med Romeo og Julie, tek Ein midtsommarnattsdraum opp noko ved kjærleiken. I dette skodespelet vert dei to ulike sidene av kjærleiken tekne opp. Dette vert gjenspegla gjennom kjærleikspara Tesevs og Hippolyta og Oberon og Titania. Gjennom Tesevs og Hippolyta ser ein fødinga av kjærleik som har vakse fram trass i lite romantisk byrjing (Tesevs vann Hippolyta etter at han sigra over amasonene). Gjennom Oberon og Titania ser ein at kjærleiksproblema kjem etter mange års forelsking der komplikasjonar dukkar opp og seinare vert løyste og forsona.
Tolking
Tolkinga av skodespelet vert ofte tolka på mange måtar på same måte som skodespelet Romeo og Julie, som vart skrive rundt same tid som A Midsummer Night’s Dream vart skrive. Begge desse skodespela er på mange måtar veldig like kvarandre. Begge handlar om to personar som er forelska i kvarandre, men som aldri kan verte eit par sidan fedrane deira nektar dette av ulike årsaker og vil at dottera deira skal gifte seg med ein annan som dei har utpeika. I motsetnad til Romeo og Julie, endar dette skodespelet godt, takka vere mytisk hjelp. I tillegg til dette vert det tolka som ei skildring av haldningar og tru frå gamal tid samt at mange tema som ein har vore oppteken av i alle tider, som t.d. sjalusi og sorg, vert tekne opp her.
I scena der skodespelet vert spela, tolkar ein som Shakespeare kommentar til komedien.
Utgjevingar
A Midsummer Night's Dream av William Shakespeare blei skriven midt på 1590-talet, og den første, registrerte trykte utgåva er frå 1600 (A Midsommer Nights Dreame). Stykket er også med i den første samla utgåva av Shakespeares skodespel i 1623 (Mr. William Shakesspeares Comedies, Histories, & Tragedies).
I Noreg
Den første norske omsetjinga kom i 1912 under tittelen Jonsokdraumen, omsetjar var Erik Eggen. I 1932-1933 kom så Ein midsumarnattdraum som ein del av Samlagets fembands utgåve av Shakespeares skodespel, omsetjinga var av Henrik Rytter. I 1934 kom Rytters omsetjing som ei eiga bok, og den har også sidan blitt utgjeven fleire gonger. Halldis Moren Vesaas omsette stykket til nynorsk for Det norske Teatret i 1979; Ein midtsommarnattsdraum. Denne omsetjinga blei utgjeven på Samlaget året etter.
Den fyrste bokmålsomsetjinga blei utgjeven av Somes forlag i 1930, i omsetjing av Rolf Hiorth-Schøyen. Utgåva hadde tittelen En sommernatsdrøm. I 1958 kom André Bjerkes omsetjing av skodespelet på Aschehoug forlag, med tittelen En sommernattsdrøm. Denne omsetjinga er sidan utgjeven ei rekkje gonger, då med tittelen En midtsommernattsdrøm.
Hans-Magnus Ystgaard omsette stykket til sparbu-mål for Trøndelag teater i 2001, med tittelen En medtsåmmåsnattsdrøm.
Trondheim Økonomiske Høgskole
Trondheim Økonomiske Høgskole (ofte forkorta «TØH») er Høgskolen i Sør-Trøndelag si avdeling for økonomi og administrasjon. TØH held til på Moholt i Trondheim og har over 1200 studentar. Det engelske namnet på TØH er «Trondheim Business School» (TBS).
Historie
TØH vart etablert i 1967 og er med det den eldste norske regionale høgskolen med tilbod innan økonomi og administrasjon. I 1994 vart TØH ein del av Høgskolen i Sør-Trøndelag (HiST).
HiST-AØA eller TØH?
Etter at TØH vart ein del av HiST, skifta namnet til HiST avdeling for Økonomi og administrasjon (HiST-AØA). Namneendringa fall mange av studentane og dei tilsette på TØH tungt for hjartet. Det store fleirtalet av dei heldt fram med å bruke TØH-namnet, sjølv om det no offisielt ikkje eksisterte lenger. Studentutvala heldt på dei gamle namna, som for eksempel «TØHNNA» (bodegaen), «TØHSA» (studentavisa), «TØH-IL» (idrettslaget) og «TØH-Invest» (aksjesparelaget). Nye studentar vart òg raskt innprenta med TØH-namnet, allereie i løpet av dagar etter at dei hadde starta på utdanninga.
Den felles høgskoleleiinga argumenterte for at HiST burde samle seg under ein felles ytre profil, og at namnet derfor burde vera HiST-AØA. Blant argumenta som vart bruka for TØH-namnet, var at økonomiutdanninga på høgskolen var spesiell, i og med at ho konkurrerte med spesialiserte statlege skolar som Noregs Handelshøgskole og private skolar som BI om studentane. Dessutan var TØH-namnet frå før godt kjent i Trøndelag.
Hausten 2003 gav høgskolestyret opp kampen mot TØH-namnet, og avdelinga skifta namn til «HiST avdeling Trondheim Økonomiske Høgskole» i samband med ei større endring i avdelingsstrukturen til HiST. Ein av føresetnadene for at avdelinga skulle få tilbake TØH-namnet, var at HiST-logoen vart bruka saman med TØH-logoen i profileringsarbeidet.
Studietilbod
TØH var først ute i Noreg med å leggje om økonomiutdanninga til bachelor- og mastergrad (slik det er etter Kvalitetsreforma), sidan skolen var med på eit prøveprosjekt. Det første studentkullet på bachelorutdanninga i økonomi og administrasjon starta hausten 1999. Bachelorutdanninga har fleire spesialiseringsretningar. Sidan hausten 2002 har TØH tilbode 2-årige masterpåbygningar. Masterpåbygninga i bedriftsøkonomisk analyse har vist seg som den mest populære, og har ofte vore vanskelegare å koma inn på enn masterpåbygninga på Noregs Handelshøgskole.
Skolen har mange samarbeidspartnarar i inn- og utland, og det går føre seg utveksling begge vegar. Faga for innkomande studentar til TØH går føre seg på engelsk. Det er òg samarbeid med Handelshøjskolen i København og Høgskolen i Nord-Trøndelag om masterprogram i offentleg administrasjon, og med NTNU om master i finansiell økonomi.
Kurt Asle Arvesen
Arvesen har delteke i alle dei store Grand Tour-ritta. I 2003 vann han ein etappe i Giro d'Italia. I 2004 vart han sett på som ein av Tour de Frances mest uheldige ryttarar etter å ha velta og skadd seg på fleire av etappane, men han fullførte likevel. I 2005 var han med i eit brot på 17. etappe, og låg lenge an til å vinne, men vart teke att like før målstreken. I 2006 var han ein av tre nordmenn som deltok i Vuelta a España.
20. mai 2007 tok Arvesen den andre etappesigeren sin i Giro d'Italia, nøyaktig fire år etter den første. Etter å ha vore i brot med ei stor gruppe, slo han regjerande verdsmeister Paolo Bettini i spurten. Arvesen stiller til start for CSC i Tour de France 2007, etter å ha vorte teke ut på laget av sportsdirektør Bjarne Riis 29. juni 2007.
Kurt Asle Arvesen vann 11. etappe i Tour de France 2008.
Kallithéa i Thessaloníki
Kallithéa (gresk Καλλιθέα) er ein tidlegare kommune i forstadane til Thessaloníki i Sentral-Makedonía i Hellas. Kallithéa inngår frå 2011 som ei kommunaleining i kommunen Oreókastro.
Norsk lundehund
Norsk lundehund er ein spisshund som er utvikla i Noreg. Han vert ofte berre kalla lundehund. Rasen har fått namnet sit fordi han har vore brukt under fangst av lundefugl.
Historie
Lundefangst med hund har vore drive lenge, i alle fall frå 1600-talet, men truleg mykje lenger. Om hundane ein hadde då var av same type som norsk lundehund veit ein ikkje. Det er og uklart kva slags hundar som vart brukt andre stader, som til dømes på Island.
Den lundehunden vi kjenner i dag stammar frå hundar som levde på Måstad i Værøy i mellomkrigstida. I 1939 tok hundeoppdrettarane Christie på Hamar til å drive avl på denne rasen. Hundane på Værøy vart tilnærma utrydda av kvelpesykje under 2. verdskrigen. Etter det fekk ein tak i nye hundar frå stamma på Hamar. Då hundane på Hamar vart utrydda av same sjukdomen, vart nye hundar henta frå Måstad. Sjukdomen gjorde at det samla talet av hundar var heilt ned i 6 individ. Den svarte og kvite varianten vart burte. Etter at oppattbygginga av stamma vart spreidd over fleire oppdrettarar har ein no ein berekraftig rase. Norsk lundehund er og å finne i fleire land.
Utsjånad
Lundehunden er til vanleg brun og kvit. Han har middels langt glatt hårlag med mørk overpels som kan skine i svart. Høgda er 34-38 cm. Hannhundane er markert kraftigare enn tispene.
Anatomi
Det mest særmerkte med anatomien til lundehunden er dei ekstra tærne. Han har seks tær både på fram- og baklabbane. Dei ekstra tærne har godt utvikla muskulatur og er til god nytte, særleg i steinete terreng.
Lundehunden kan falde saman det ytre øyra, slik at det vert verna mot skit når hunden er inne i lundegangane. I tillegg til at skulderledda gjer at frambeina kan førast rett ut til sides, kan han legge hovudet flatt bakover ryggen.
Helse
Norsk lundehund vert rekna som ein frisk og sunn rase. Det er ikkje registrert hofteleddysplasi(HD), eller albogeleddsatrose (AD). Ein sjukdom som ikkje sjeldan råkar lundehunden er intestinal lymfangiektasi (IL). Den har vorte kalla lundehundsykje eller lundehundsyndromet sjølv om den ikkje er uvanleg hjå andre hunderasar. Symptom er diare, oppkast og veskesamling i bukhola. Den kan føre til hjartesvikt om hunden ikkje får rett behandling og diett. Årsaka til sjukdomen er uviss, men det ser ut som stress er ei medverkande årsak.
Sandro Chaves de Assis Rosa
Sandro Chaves de Assis Rosa er ein tidlegare brasiliansk fotballspelar.
Han spela for klubbane JEF United Ichihara, Honda, FC Tokyo og Oita Trinita.
Kongsfjord
Kongsfjord er eit lite fiskevær på austsida av Berlevåg. Staden ligg i Berlevåg kommune og har 35 fastbuande.
Antropocen
Antropocen er eit uttrykk som enkelte forskarar nyttar for å skildre den aller nyaste perioden av jorda si historie. Det er ikkje ein nøyaktig startdato, men vert rekna for å starte seint på 1700-talet då mennesket først byrjar å påverke det globale klimaet og økosystemet til jorda. Dette samsvarar med oppfinninga av dampmaskinen av James Watt i 1784. Uttrykket vart gjeve i 2000 av den nobelprisvinnande kjemikaren Paul Crutzen, som reknar den menneskeleg påverknaden på jorda dei siste hundreåra som så viktig at perioden bør reknast som ein eigen geologisk epoke.
To vitskaplege artiklar gjevne ut tidleg i 2008 støtta den offisielle bruken av uttrykket, men det er likevel berre uoffisielt så langt.
SS Lazio
SS Lazio er eit italiensk fotballag, stifta i Roma i 1900.
Historie
SS Lazio blei stifta den 9. januar 1900 av Luigi Bigiarelli.
Etter dommarskandalen i italiensk fotball 2006 blei SS Lazio straffa med 30 poeng for sesongen 2005-06 og 3 poeng for sesongen 2006-07. Direktøren Claudio Lotito blei utestengd frå fotballen i 3 år.